विद्युत शक्ति के चुंबकीय क्षेत्र जैसा स्त्री-पुरुष संबंध
अहिल्या : प्रेमीकी प्रतीक्षा में पत्थर हुई स्त्री अहिल्या की कहानी भारतीय पुराण का एक विख्यात और लोकप्रिय मिथक है। अंतरराष्ट्रीय नारी दिवस पर इस कहानी के भीतर प्रवेश करके अहिल्या को समझना अच्छा होगा। इस कहानी की रचना पुरुष प्रधान समाज व्यवस्था में हुई, इसलिए उन्होंने पतिव्रत्य को स्त्री का सबसे बड़ा गुण माना। उसके पति के शाप से ही यह स्त्री पत्थर हो गई। आज तक अहिल्या के मनोभावों के बारे में किसी ने नहीं सोचा पर ओशो पहले पुरुष हैं जिन्होंने अहिल्या का मनोविश्लेषण किया है। अहिल्या के बहाने वे स्त्री चित्त की परतों को खोलते हैं। अहिल्या तो एक प्रतीक है। वह पूरी कहानी उस समय की सामाजिक व्यवस्था, मान्यता और मूल्यों को प्रतिफलित करती है।
अहिल्या यानी जो नहीं हिली, पत्थर की तरह पड़ी रही। कोई स्त्री जो राम से ही खिल पाएगी और राम के स्पर्श से ही जीवित होगी, वह जब तक राम मिलें तब तक पत्थर ही रहती है। कहानी का मर्म इतना ही है कि हरेक की अपनी प्रतीक्षा है। और खास क्षण आए बिना वह पूरी नहीं होती है। स्त्री एक पैसिविटी है, एक ग्राहक अस्तित्व है। जैसे स्त्री के शरीर में गर्भ है, वैसा उसका चित्त भी गर्भ की भांति ही है। इसीलिए वह बहुत गहरा प्रेम कर सकती है जो भक्ति बन जाता है। राम का मतलब भी उस पौराणिक राम से नहीं है, इसका मतलब है वह खास पुरुषोत्तम जो इतनी गहरी स्त्री को तृप्त कर सकता है। वैज्ञानिक तल पर समझें तो स्त्री और पुरुष का संबंध गहरे में एक विद्युत शक्ति का चुंबकीय क्षेत्र है। संबंध जितना गहरा हो उतना विशिष्ट हो जाता है। किसी खास स्त्री से खास पुरुष का ही मेल हो सकता है। यह कोई पति प|ी का संबंध नहीं होता, यह धन और ऋण विद्युत का संबंध होता है। और उसके लिए स्त्री चाहे जितनी प्रतीक्षा कर सकती है। ऐसा संबंध लाखों में एक घटता है। उस संभावना की ओर इशारा है। अब स्त्री हर तरह से विकसित हो रही है, आशा है वह इस हद तक विकसित हो जाए कि उसकी प्रेम की क्षमता पूरी खिल जाए।
hin_Deva hin_Deva hin_Deva